ལམ་གྱི་ཉི་འོདལྟ་བུར་མཚོན་ན་ཞིབ་འབྲི་བྱས་པ་གསོན་ཉམས་ལྡན་པས་གཏམ་རྒྱུད་གྱི་གོ་རིམ་དང་མི་སྣའི་སྣང་བརྙན་ཚང་མ་གློག་བརྙན་ཚན་པ་ཞིག་ལ་བལྟས་པ་ལྟ་བུའི་བག་ཆགས་ཟབ་མོ་ཞིག་བཞག་སོང་པ་དང་།བརྩམས་སྒྲུང་གི་མགོ་ནས་མཇུག་བར་གཏམ་རྒྱུད་ཀྱི་འགྲོས་དང་བསྟུན་ནས་རྗོད་བྱེད་ཀྱི་ཚིག་ལའང་སྐྱོམ་འཇགས་ཀྱི་འགྱུར་ཁུགས་ཤིག་མངོན་པར་གསལ་བས་བརྩམས་སྒྲུང་འབྲི་བ་དང་སྒྲུང་བཤད་པ་གཉིས་ཀྱི་བར་ན་སྐད་ཆའི་བཙོ་སྦྱང་ཡོད་མེད་ཀྱི་སྒྱུ་རྩལ་གྱི་ལས་སྣོན་ཞིག་ལྷགས་ཡོད་པའི་ངེས་ཤེས་སྐྱེད་ཐུབ་པ་དང་།རྩོམ་པ་པོའི་གསར་རྩོམ་ཐད་གནས་པའི་སྐད་ཆའི་རང་གཤིས་ཤིག་ཀྱང་མངོན་ཡོད་པས།ཁོང་གི་བློ་ཞིབ་མོས་ཞུན་བརྡར་བཅད་པའི་སྐད་ཆའི་སྒྱུ་རྩལ་དེ་མཐོང་ཡོང་དུས་སྐད་ཡིག་ལ་རྩོམ་རིག་གིས་ལང་ཚོ་སྦྱིན་ཐུབ་པའི་བདེན་པ་དེ་མཐོང་ཐུབ་ལ།འདི་ཡང་རྩོམ་པ་པོ་ཁོང་གི་བརྩམས་ཆོས་འདི་གཅིག་པོ་མ་ཡིན་པར་གསར་རྩོམ་གོ་རིམ་ཧྲིལ་བོ་ནས་མངོན་ཐུབ་པའི་སྒྱུ་རྩལ་གྱི་འཚོལ་སྙེག་ཅིག་རེད།